Cu toate că Japonia dispune de tehnologie antirachetă decentă, este dificil să acopere întreaga suprafață a arhipelagului, după cum susțin experții.  „De asemenea, este dificil din punct de vedere tehnic să apreciezi în faza incipientă a lansării dacă o rachetă reprezintă o amenințare directă pentru teritoriul japonez”, a explicat Akira Kato, profesor de politică internațională la Universitatea J.F. Oberlin din Tokyo.  Japonia și SUA nu vor să riște și să intercepteze o rachetă care nu reprezintă o amenințare.